b"\n_START_ARTICLE_\nAutom\xc3\xb2bil de competici\xc3\xb3\n_START_PARAGRAPH_\nUn autom\xc3\xb2bil de competici\xc3\xb3 \xc3\xa9s un autom\xc3\xb2bil modificat per usar-se en competicions d'automobilisme. Segons la disciplina i la categoria, un autom\xc3\xb2bil de competici\xc3\xb3 pot estar basat en un autom\xc3\xb2bil de carrer o pot haver estat desenvolupat espec\xc3\xadficament per a les carreres (prototip de competici\xc3\xb3).\n_START_SECTION_\nTipus d'autom\xc3\xb2bils de competici\xc3\xb3\n_START_PARAGRAPH_\nEn les carreres en circuits i rally \xc3\xa9s molt habitual utilitzar turismes i esportius, tant perqu\xc3\xa8 les modificacions necess\xc3\xa0ries siguin escasses i econ\xc3\xb2miques, com perqu\xc3\xa8 les marques d'autom\xc3\xb2bils poden publicitar els seus models a la venda mitjan\xc3\xa7ant campanyes reeixides en aquest tipus de competici\xc3\xb3. Cada categoria t\xc3\xa9 un reglament t\xc3\xa8cnic per a restringir les modificacions, que es diu homologaci\xc3\xb3. La Federaci\xc3\xb3 Internacional de l'Autom\xc3\xb2bil determina homologacions que s'utilitzen en tots els continents, per\xc3\xb2 moltes categories utilitzen homologacions pr\xc3\xb2pies._NEWLINE_Un altre tipus d'autom\xc3\xb2bils de competici\xc3\xb3 s\xc3\xb3n els monopla\xc3\xa7a i els sport prototips, que posseeixen un \xc3\xbanic seient i tenen molt poc a veure amb els autom\xc3\xb2bils de carrer. Els monoplaces s\xc3\xb3n extremadament estrets per reduir la superf\xc3\xadcie de fregament amb l'aire, i gaireb\xc3\xa9 sempre utilitzen alerons per augmentar la c\xc3\xa0rrega aerodin\xc3\xa0mica vertical. Una altra varietat de prototips de curses s\xc3\xb3n els siluetes, que tenen una carrosseria similar a la d'un autom\xc3\xb2bil de carrer per\xc3\xb2 la mec\xc3\xa0nica \xc3\xa9s completament diferent."